Josh fight

Josh fight () oli viraalisti levinnyt internet-ilmiö, leikkimielinen joukkotappelu ja hyväntekeväisyystapahtuma, jonka tarkoitukena oli päättää ketkä saavat kantaa etunimeä Josh. Josh fight -tapahtuma järjestettiin Yhdysvalloissa, Nebraskan Lincolnissa 24. huhtikuuta 2021 ja toistamiseen samassa paikassa samana päivänä heti seuraavana vuonna.
Tapahtuman alkuperäisen idean kehitti 22-vuotias Josh Swain huhtikuussa 2020. Ajatus tapahtumasta alkoi levitä, kun kuvakaappaus useiden Josh Swain -nimisten henkilöiden Facebook Messenger -ryhmäkeskustelusta alettiin jakaa verkossa. Swain kehotti keskusteluryhmän osanottajia tapaamaan täsmälleen vuoden kuluttua ja taistelemaan oikeudestaan käyttää etunimeä ”Josh”. Vaikka tapahtuma oli alun perin tarkoitettu pelkäksi vitsiksi, paikalle saapui tapahtumapäivänä lähes tuhat ihmistä. Kokoontuminen oli hyväntuulinen eikä siihen sisältynyt mitään oikeaa väkivaltaa. The Wall Street Journal kuvaili tapahtumaa globaaliksi uutisilmiöksi, ja The Guardian -lehden mukaan se oli ”ehkä lopullinen vastaisku verkossa kohdattuun kaksoisolento-ongelmaan”.
Tausta.
Tapahtuman järjestäjä Josh Swain on kertonut keksineensä idean tapahtumaan turhauduttuaan siihen, ettei hän saanut käyttöönsä haluamaansa yksilöllistä käyttäjänimeä sosiaalisessa mediassa muiden samannimisten henkilöiden vuoksi. Hän julkaisi ideasta kuvakaappauksen ryhmäkeskustelusta Twitteriin samana päivänä. Swainin yllätykseksi twiitti sai kahdessa viikossa yli 64 000 tykkäystä ja 21 000 uudelleentwiittausta. Vaikka Swain sanoi twiittinsä olleen vitsi, kuvankaappauksesta tuli meemi sosiaalisessa mediassa.
Alkuperäisessä Messenger-viestiketju alkoi seuraavasti (suomennettuna): 
Aivan tapahtuman alla Swain ilmoitti Reddit-palvelussa järjestävänsä tapahtuman yhteydessä hyväntekeväisyyskeräyksen, jonka tuotot ohjattaisiin Omahan lastensairaalalle, ja pyysi osallistujia tuomaan myös elintarvikkeita lahjoitettavaksi Lincolnin ruokapankkiin. Saman Reddit-julkaisun yhteydessä Swain rohkaisi tulevia osallistujia tuomaan mukaansa ‘‘uimanuudeleita’’ (vaahtomuovisia allasleluja) käytettäviksi leikkimielisinä aseina suunniteltuun taisteluun. 
Swain valitsi tapahtumapaikaksi Nebraskan Lincolnin sen keskeisen sijainnin vuoksi. Alun perin Swainin sattumanvaraisesti valitsemat koordinaatit sijaitsivatkin yksityisomistuksessa olevalla pellolla, jonka omistaja ei ollut kiinnostunut isännöimään ”niin naurettavaa tapahtumaa”, joten taistelu päätettiin siirtää noin 4,2 kilometrin päähän Air Parkiin.
Tapahtuma.
2021.
Tapahtumapäivänä Josh-taisteluun kokoontui lähes tuhat ihmistä, joista Josh-nimisiä oli ainakin 50. Osa heistä oli pukeutunut esimerkiksi supersankareiksi tai Star Wars -hahmoiksi. 
Tapahtumassa järjestettiin kolme ”taistelua”: ensin kivi–paperi–sakset-ottelu paikalle saapuneiden Josh Swain -nimisten kesken, toisena kaikille Josh-nimisille osallistujille tarkoitettu ”uimanuudelitaistelu” ja viimeisenä avoin loppusota, johon sai osallistua kuka tahansa vaahtomuovipatukalla aseistautunut.
Paikalla oli vain kaksi ”Josh Swain” -nimistä henkilöä ja tapahtuman järjestänyt Josh Swain voitti 38-vuotiaan kaimansa kivi–paperi–sakset -ottelussa. Lopuksi viisi-vuotias paikallinen poika Josh Vinson nuorempi, lempinimeltään ”Pikku-Josh”, julistettiin Josh-taistelun voittajaksi. Pikku-Josh oli saanut kaksivuotiaana hoitoa Omahan lasten vaikeiden epileptisten kohtausten vuoksi. Hänet kruunattiin Burger Kingin paperisella kruunulla ja hänelle ojennettiin jäljitelmä All Elite Wrestling -maailmanmestarivyöstä. Voittajan isä Josh Vinson vanhempi kertoi poikansa kokeneen elämänsä parhaan päivän.
Tapahtuman yhteydessä kerättiin 14 355 dollaria Omahan lastensairaalan toimintaan. CH&amp;MC on sittemmin esittänyt kiitoksensa keräyksestä sosiaalisessa mediassa. Viininvalmistaja Josh Cellars ilmoitti kolminkertaistavansa Omahan lastensairaalalle lähetettävän lopullisen summan ja lopulta lahjoitti sairaalalle yli 30 000 dollaria.
2022.
Tapahtuma järjestettiin vuotta myöhemmin uudelleen 21. toukokuuta, jonka jälleen organisoi edellisen Josh fight -tapahtuman järjestänyt Josh Swain. Myös lahjoitukset ohjattiin toistamiseen Omahan lastensairaalalle. 
Vuonna 2022 paikalle saapui noin 200 henkilöä, joista ainakin 20 oli nimeltään Josh ja lahjoituksia hyväntekeväisyytiin kerättiin 20 576 dollarin edestä. Viinintuottaja Josh Cellars suostui jälleen kaksinkertaistamaan tapahtumassa kerätyn lahjasumman. ‘‘The Wall Street Journalin’’ mukaan Swain haluaisi järjestää Josh fightin vuosittain, mutta epäröi pystyisikö jatkamaan tapahtuman järjestämistä. 
Vuoden 2025 kesään mennessä uutta Josh fight -nimistä tapahtumaa ei ole järjestetty sitten vuoden 2022 tapahtuman jälkeen.